அதைதொடர்ந்து கடந்த 14-ந் தேதி மாரியம்மன் கோவில் திருவிழா தொடங்கியது. அங்கு 50-க்கும் மேற்பட்ட போலீசார் பாதுகாப்பு பணியில் ஈடுபட்டனர். நேற்று காலை அங்கு தேர் திருவிழா நடக்க இருந்தது. இந்த சூழ்நிலையில் நேற்று முன்தினம் இரவு காலனி பகுதியில் மின் இணைப்பு துண்டிக்கப்பட்டது. கோவில் முன்பு தேரோட்டத்துக்காக அலங்கரித்து நிறுத்தப்பட்டிருந்த தேர் மீது பெட்ரோல் குண்டு வீசப்பட்டது. இதில் தேர் தீப்பற்றி எரிந்து முற்றிலும் சேதமானது. காலனி பகுதியில் உள்ள வீடுகள் மீதும் பெட்ரோல் குண்டு வீசப்பட்டது. இதில் 8 வீடுகள் தீப்பற்றி எரிந்தன. தகவல் அறிந்து அப்பகுதிக்கு விரைந்து சென்ற போலீசார் மீது கற்களும், பெட்ரோல் குண்டுகளும் வீசப்பட்டன. மேலும் போலீசாரின் 5 மோட்டார் சைக்கிள்கள் தீ வைத்து எரிக்கப்பட்டன…